Neix un nou servei a la Fundació Jaume Rubió i Rubió\nComença la posta en marxa d’un nou servei de la nostra Fundació, ens han reconegut com Agencia de Col·locació amb el numero 0900000182.\nAmb aquest pas, hem creat una eina que ens permetrà donar resposta a les múltiples demandes d’ajut que rebem de tantes persones que, avui en dia, estan en alt risc d’exclusió sociolaboral per pèrdua dels seus llocs de treball.\nBlog de Cáritas con la Economía Solidaria\nEl Coordinador de Promoción de Derechos y Economía Solidaria de Cáritas España, ens fa arribar aquest avis que posem en el vostre coneixement:\nEl Príncep Feliç d’Òscar Wilde en benefici del Projecte Habitatges Socials de l’antic Seminari de Lleida (PHSS)\ntres-cents espectadors, per veure el conte El Príncep Feliç d’Òscar Wilde. Aquesta obra teatral que el grup professional de comediants La Baldufa ha interpretat magníficament en tres representacions, ha estat una important contribució solidària en benefici del Projecte dels Habitatges Socials del Seminari.\nEls presents a la fi de cada representació han ofert llargs aplaudiments als actors visiblement emocionants.\nSeguint aquest enllaç trobareu un extens reportatge:\nNova botiga de Troballes – Roba Amiga a Lleida\nEl passat día 9, Troballes ha obert una nova botiga de Roba Amiga. L’establiment està ubicat al carrer de Ramon Llull, 6 de Lleida.\nInauguració nova botiga de Troballes\nInvitació per trobar-nos en la inauguració de la nova botiga de Troballes a Lleida.\nT’esperem el Dia 9 de Novembre, dissabte a les 12:30 h\nal carrer Ramón Llull, 6 de Lleida\nLa Fundació Jaume Rubió i Rubió a Municipalia 2013\nLa Fundació Jaume Rubió i Rubió promotora de Troballes E I que pertany a Feicat i a la Cooperativa Roba Amiga, ha participat a través d’aquestes entitats en la Fira Municipalia 2013 en l’estand de Feicat, en el que hem estat presents com empreses lleidatanes d’inserció.\nLa Fundació Jaume Rubió i Rubió ja te pàgina web\nUs presentem la pàgina web de la Fundació Jaume Rubió i Rubió, en aquest espai trobareu tota la informació referent a nosaltres així com avisos i notícies que pel seu interès anirem afegint.\nLa FJRiR està promoguda per Càritas Diocesana de Lleida i va néixer per poder ajudar millor a les persones que han quedat excloses del món laboral.\nLa Fundació Jaume Rubió i Rubió desenvolupa projectes de sensibilització i educació, fomenta la responsabilitat social empresarial i promou l’economia social.


DIA MUNDIAL DEL LLIBRE INFANTIL | Som de Mercat\nActiu 04 abr., 2022 Per intermedia\nDes del 1967, cada 2 d’abril se celebra el Dia Mundial del Llibre Infantil. Llibres que fan les primeres aproximacions al món de la lectura a les generacions més joves, i les que, algun dia, seran les que dirigiran el món.\nLectures que són el millor remei per aquelles nits on es fa difícil agafar el son. I no només això, els llibres infantils aporten als nens una gran quantitat de valors i conceptes ètics molt importants per als primers passos que donaran al socialitzar. A més, estimulen la seva creativitat i els ajuden a enfrontar-se aquelles pors internes que tenen.\nÉs complicat establir la data d’inici oficial de la literatura infantil. Alguns especialistes la situen en el segle XVIII a Itàlia, altres al segle XVIII a França i d’altres afirmen que no té més de dos segles d’antiguitat. Encara que sí que la podem relacionar i situar en alguns moments claus de la història. Per exemple, en el segle XVIII, per primer cop, es formalitza de manera legal l’ensenyança obligatòria. I és durant el transcurs del segle XIX, que els nens van deixar de ser treballadors i comencen a obtenir escolarització.\nDes dels seus inicis, la literatura infantil no existia com a tal. Els nens que sabien llegir o tenien accés a ella, escoltaven i llegien el que els tenien els adults. Uns dels primers llibres que es considera que anava dirigit exclusivament a nens el trobem el 1744. Aquell any, John Newsberry va publicar A little Pretty Pocket-book. Un llibre que proporciona codis de conducta per a nois i noies en diferents situacions socials. És la primera vegada que es parla del beisbol.\nPerò perquè aquest dia?\nPerquè el 2 d’abril de 1805 va néixer Hans Christian Andersen, autor de títols tan coneguts com L’aneguet lleig, El soldadet de plom o La Sirenita.\nUns dels nostres mercats més importants que ajuden a fomentar aquesta lectura juvenil és el mercat Dominical de Sant Antoni. Un mercat que cada diumenge obre les seves parades per treure la cultura al carrer. Entre les seves parades, especialitzades en llibres infantils, avui us volem presentar a tres.\nA la parada número 13 del mercat podem trobar la Llibreria Príncep. Una parada familiar que va néixer l'any 1950 quan el pare d'en Jaume va decidir formar part d'aquesta aventura per apropar la cultura als ciutadans. En Jaume, actual propietari, fa més de quaranta anys que està a la parada. Seguint la tradició, es dediquen a donar visibilitat aquells llibres denominats com sobrants editorials, per a poder donar-los una segona vida. Encara que els gustos per a la lectura infantil han anat canviant i adaptant-se, als anys 80 els nens ja llegien i amb menys edat que ara. Ara es busca que els llibres tinguin algun tret diferencial que els faci únics, ja no serveix un llibre amb il·lustracions. Es busca que tinguin 3D, alguna olor, diferents tactes, etc. Malgrat que els relats actuals també han canviat, com diu el Jaume, són més propers, més humanitzades, tracten temes com l'educació o els valors, els clàssics com Pinotxo, Els tres porquets, Blancaneus, que sempre han triomfat, ho continuen fent, són lectures que passen de generació en generació. Però si en Jaume s'hagués de quedar amb un seria amb El Petit Príncep, relat que sense comptar amb grans suports gràfics i audiovisuals, continua sent el més venut. Tant per grans com per petits. Cada diumenge trobareu al Jaume amb mil històries a explicar a la seva parada, i també els podeu trobar cada dijous al mercat de Granollers.\nSi el que voleu és fer la volta al món a través de la literatura infantil, la vostra parada és la Llibreria Els Ninots. La Núria i el Marc són els actuals propietaris i segona generació que regenta la llibreria. Des de ben petits, els 4 germans, acompanyaven a la mare cada diumenge al mercat. En ella, podeu trobar des dels clàssics més venuts, com Alícia en el País de les Meravelles o el Petit Príncep, com històries de l'orient en llibres que expliquen la història amb figures en relleu. I és que com bé ens confirma la Núria, els clàssics no passen de moda i bé ho exemplifica el famós llibre On està Wally?, que cada cop que els hi arriba s'esgota en un matí. Però no només veureu llibres, compten amb una col·lecció enorme de petits ninots on tots tenen un perquè. Els ninots que venen tenen alguna relació amb els llibres i la gran majoria són els protagonistes dels relats que venen. La llibreria els Ninots, us presenta un món ple d'històries que us traslladaran a diferents indrets del món.\nLa 4a generació regenta actualment la Llibreria Capa. La seva propietària, l’Orianna Saki, acompanyava, des de ben petita, cada diumenge als seus pares a posar la parada. Ella ens recalca la importància dels valors que transmeten els llibres infantils. Una parada familiar situada al número 72 del mercat que es caracteritza per intercanviar i comprar edicions antigues i noves del llibre per a poder oferir noves aventures a tots els seus clients més curiosos. Una gran varietat de llibres infantils o novel·les de gèneres tan diversos com l’oest, de terror, d’amor, policíaques, etc. us esperen a la llibreria Capa.\nLes generacions estan canviant i la tecnologia està passant a ser primordial en les nostres vides. Però és primordial continuar conservant el valor de la lectura i la importància que té en l’educació dels nens i nenes. És una de les millors opcions per desconnectar de la rutina per connectar amb un món interior ple d’històries i fantasies.


El Breny - El Breny pregunta - Albert Estrada\nvicepresident de la Unió Ciclista de Sant Vicenç de Castellet\nPer tal de poder saber més detalls sobre aquesta cursa i les activitats que porten a terme l'entitat organitzadora, hem fet una petita entrevista al vice-president de la Unió Ciclista de Sant Vicenç i el responsable de muntanya, Albert Estrada.\nAlbert, des de la vostra entitat, la Unió Ciclista de Sant Vicenç, quines activitats organitzeu al llarg de l'any?\nDoncs encara que no ho sembli organitzem moltes sortides al llarg de l'any perquè gairebé sempre fem una sortida amb bicicleta setmanal. També organitzem la Cronoescalada a la Balconada que es fa cada any per la Festa Major. També participem en curses que fan altres entitats de la comarca.\nHem parlat de la Volta ANBASO. Per aquell que no sàpiga el que és, ens podries explicar, a grans trets, en què consisteix aquesta volta?\nPrimerament, es feien curses amb bicicleta a diferents pobles de la comarca i les rodalies. Finalment, un any es va decidir ajuntar diferents pobles per organitzar una volta conjunta per les comarques de l'Anoia, el Bages i el Solsonès. Al llarg dels anys s'han anat ajuntant més pobles per fer aquesta cursa on hi participa molta gent federada. La Volta ANBASO se'n diu així perquè són les tres comarques per on passa.\nLa Volta ANBASO, ha sigut diferent comparada en anys anteriors?\nSi fa no fa són les mateixes proves, però aquest any s'ha comptat amb la participació de dos pobles més. Un era Sant Salvador de Guardiola i l'altre era Sant Vicenç.\nJa ha acabat la cursa?\nNo. La volta va començar el passat mes de juliol i acabarà el primer diumenge de novembre.\nAquest any, quins pobles han participat i quines proves s'han realitzat?\nEn total han participat vuit pobles. Es va començar a Sant Pere Sallavinera, Castellfollit del Boix, Sant Salvador de Guardiola, Aguilar de Segarra, Sant Vicenç, Fals, Avinyó i acabarà a Rajadell.\nLes proves que s'hi fan quasi bé sempre és un rally d'uns trenta quilòmetres més o menys excepte una prova que és una duatló on es fan dotze quilòmetres en bicicleta i quatre a peu.\nAquí Sant Vicenç, la Volta ANBASO va ser el passat dia 14 de setembre. Quants participants van venir?\nVa venir gent de tot arreu. De Girona, Piera, Matadepera,... També van venir molts participants federats, però en total van participar 164 ciclistes. Déu n'hi do per ser el primer any que l'organitzàvem.\nDoncs sí que éreu colla. Quin recorregut va seguir la Volta?\nVam fer un rally de trenta-dos quilòmetres i vam sortir a les nou del matí de la zona esportiva i vam passar per Can Noguera, Boades, Sant Jaume, Vallhonesta, Can Serra, El Clot, El Grau fins arribar un altre cop al pavelló.\nQuant es tarda a fer aquests trenta-dos quilòmetres en bicicleta?\nÉs una cursa molt ràpida. Vam començar a les nou del matí i a un quart d'una ja havíem acabat.\nVa haver-hi algun incident o alguna caiguda durant la cursa?\nNo. Estem molt contents perquè no va haver-hi cap accident i tot va anar molt bé.\nSuposem que darrera d'aquesta cursa hi ha dies i mesos d'organització. Explica'ns alguna cosa, del que diguéssim "allò que no es veu" però es primordial perquè tot surti la mar de bé.\nBé. Us puc dir que en l'organització d'aquesta cursa a Sant Vicenç hi havia gairebé una cinquantena de persones ajudant-nos en el que fos. El mateix dia de la cursa hi havia dotze persones preparant l'esmorzar per als participants, fent les inscripcions, controlant l'arribada, la sortida... El mateix dia, necessitàvem gent per posar als llocs d'avituallament. No vam tenir cap problema perquè tothom estava disposat a ajudar-nos. Els dies previs de la cursa van ser els dies de més feina perquè s'havien de tallar els camins per tal de poder senyalitzar el recorregut. Aquí, unes trenta-cinc persones van ajudar a posar-hi les fletxes, tallar camins i carreteres... Des d'aquí vull dir que estem molt agraïts a tota la gent que ens ha ajudat i que els esperem l'any que ve.\nAixò vol dir que l'any que ve també tindrem una altra prova de la Volta ANBASO? Serà igual que aquest any?\nEncara és molt aviat per parlar però en principi tenim la intenció de repetir aquesta experiència. El recorregut potser sí que serà el mateix però potser variem el lloc de la sortida i la arribada. En comptes de fer-ho des del pavelló fer-ho des de la Plaça de l'Onze de Setembre, per exemple. No ho sé. Encara és d'hora per parlar.\nHeu tingut algun impediment per tal de poder fer aquesta cursa?\nNo. Tot el contrari. Des de l'Ajuntament de Sant Vicenç no hi van posar cap "pega" per celebrar una cursa d'aquestes característiques. Estem molt contents.\nTens alguna anècdota que hagi passat durant la cursa o els dies previs en l'organització?\nUs en puc explicar algunes. Una d'elles, que el dia onze de setembre vam començar a senyalitzar el circuit a les set del matí i no vam acabar fins a les quatre de la tarda. Quan ja pensàvem que estava tot senyalitzat, el mateix dia catorze vam anar a fer un control que tot estigués correcte però algú es va dedicar a girar les fletxes i les vam haver de tornar a girar un altre cop. També, algunes fletxes van desaparèixer i havíem de portar fletxes de recanvi a les motxilles. Una altra anècdota que us puc explicar és que per fer curses organitzades d'aquest tipus es necessita un permís ja que passem per llocs protegits com per exemple les cases de Sant Jaume. No teníem permís i ja pensàvem que no podríem fer la cursa. Just el dia abans, el cap del Parc Natural ens va donar el permís i la vam poder fer. Tots estàvem molt neguitosos per si no ens el donaven però per sort vam aconseguir aquest permís.\nJa estem acabant. Voldries afegir alguna cosa abans de marxar?\nNomés voldria donar les gràcies a totes les persones que ens han fet costat i ens han ajudat per tirar endavant aquesta volta ja que sense l'esforç i la dedicació de tots ells no hagués sigut possible fer aquesta cursa.\nDoncs aquí deixem per acabada l'entrevista. Moltes gràcies Albert pel teu temps i a veure si l'any que ve podem tornar a gaudir d'una cursa d'aquestes característiques.\nARIADNA ARNAU i JORDI LARGO\nMés informació sobre la Volta Anbaso


El marroquí Otmane Btaimi guanya la Mitja Marató de l’Espirall amb el nivell més alt dels últims anys | lafura.cat\nEl marroquí Otmane Btaimi guanya la Mitja Marató de l’Espirall amb el nivell més alt dels últims anys\n14/12/2010 - 10:48\nDiumenge al matí es va disputar la 31a edició de la Mitja Marató de l’Espirall, que organitza l’Associació de Veïns. Una cursa que va seguir el recorregut habitual (Vilafranca-Guardiola-Vilafranca) i que va donar un molt bon nivell en general, molt superior al dels últims anys, amb molt bones marques i una participació alta (709 atletes).\nEl guanyador (i destacat) de la cursa va ser el marroquí Otmane Btaimi amb 1h 8’ 17’’; un corredor “professional”, que venia de guanyar la Marató d’Elx. En segon lloc hi va quedar un penedesenc, Manel Torres (1h 11’ 34’’), i va completar el podi Marc Garcia ((Corredors.cat) amb 1h 12’ 3’’.\nCal destacar també que en setè lloc s’hi va classificar Antoni Valls CN Vilafranca) amb 1h 13’ 41’’, i en 15è lloc Francesc Paton (Fondistes Penedès) amb 1h 16’ 38’’, igualant la seva marca personal, que no assolia des de feia tres anys.\nEl director tècnic de la cursa, Joan Barros, està molt satisfet pel nivell general: fins a onze atletes van fer temps per sota d’1h 15’, una marca que tan sols tres anys enrere donava la victòria a la Mitja.\nEn fèmines, la victòria va ser per a Raquel Parrado (1h 22’ 25’’), seguida d’Inna Lebedieva (1h 24’ 22’’) i d’Alba Xandri (1h 25’ 44’’).\nPer clubs, Fondistes Penedès va portar-hi 29 corredors, mentre que l’Esportiu Penedès n’hi va aportar 19. La col·laborar en l’organització de la Mitja de l’Espirall un total de 200 voluntaris.\n490 persones van córrer la Milla Catalana de Vilanova\nJordi Pujol farà dijous una xerrada al Montagut\nLa CUP aprovarà dissabte la llista sencera i el programa\nEl Parlament tomba la proposta de fer el geriàtric a l'Incavi\nTercer treball del Xavi Díaz Quartet


El primer rival de l’any - El Periòdic d'Andorra\nEls d'Ibon Navarro van trecar la mala ratxa contra l'Estudiantes. | MARTÍN IMATGE / BCA\nEl BC MoraBanc Andorra va assolir l’objectiu que s’havia proposat en la competició europea quan va aconseguir passar a la segona fase de l’EuroCup: el Top 16. La primera cita del conjunt del Principat és avui a les 19.30 contra el Cedevita Zagreb i el primer equip viatja a Croàcia amb Jerome Jordan, que ja és un més de l’equip. El partit contra el Montakit Fuenlabrada era l’últim compromís que el jamaicà tenia amb el Cafès Candelas Breogán. Després del matx va viatjar cap a Andorra on va passar la revisió mèdica i que li va permetre incorporar-se a l’equip just a temps per jugar en el primer partit de la història del MoraBanc al Top16.\nEl conjunt tricolor s’enfronta a un nou repte després d’acabar l’any amb una victòria a la Lliga Endesa. En aquest sentit, el jugador Rafa Luz va explicar que «hem tornat a jugar feliços i agressius en defensa i això ens permet jugar bé en atac. Hem de jugar així tota la temporada però és complicat. Hem tingut alts i baixos però espero que la victòria del dia 29 ens serveixi d’impuls per agafar una altra bona ratxa». Pel que fa a aquesta fase, el tècnic Ibon Navarro va afirmar que «és una competició molt curta, només hi ha sis partits contra equips molt bons i cada minut i partit pot ser decisiu per guanyar les dues primeres posicions. Un mal moment en un partit pot decidir que acabem dos punts amunt o avall». «Ja hem vist que s’han decidit molts grups per l’average havent-hi 10 partits [durant la primera fase] per tant, amb sis pot ser encara més crític. Intentarem jugar cada minut dels partits amb il·lusió. Sabem que tindrem bons i mals moments però intentarem gestionar-los de la millor manera per aconseguir bons resultats», afegia.\nQuant al rival, Luz va comentar que «Cedevita és un gran equip i té jugadors que anoten molts punts i hem d’estar preparats per parar-los. Ara cada partit compta més perquè n’hi ha menys i són contra equips que potser tenen una mica més de qualitat. Crec que hem d’anar partit a partit, pensant primer a guanyar o almenys competir bé contra el Cedevita. És cert que és un equip on hi ha hagut molts canvis durant la temporada, tant de jugadors com de l’entrenador, però als últims partits de l’EuroCup ho han fet molt bé i cada vegada juguen millor». Així mateix, Navarro va afegir que, encara que dels tres equips del grup es concebi com el rival menys fort, «a casa juguen d’una manera diferent: amb molta més energia i molta més velocitat i ritme. Pot semblar que és el menys complicat perquè tenen poca pressió ambiental però és bàsquet i juguen a casa».\nSobre els objectius, el tècnic assenyala que «hem fet una bona lliga regular i ara ens hem posat en un grup amb equips molt importants, amb pressupostos brutals però volem competir i intentarem jugar el play-off. No tenim tant caché com els rivals però això no ens pren ambició ni ganes de voler entrar-hi». L’equip andorrà ha jugat molts partits seguits últimament però Navarro no es queixa del calendari: «Prefereixo tenir el problema de l’acumulació de partits que no tenir-lo, és part de la feina». Per la seva banda, Luz va apuntar que «a finals d’any s’han ajuntat viatges llargs i partits difícils però hem de ser forts mentalment per a poder fer bons partits».


La gran nit dels vins catalans, a Vilafranca del Penedès\nXavier Graset i Txe Arana presentaran la gala televisiva\nVADEVI.cat 4 de Novembre de 2015 11:11\nEls Premis Vinari 2015 es donaran a conèixer divendres 9 d’octubre a Vilafranca del Penedès. L’Auditori d’aquest municipi acollirà a partir de les 21:30h l’acte de lliurament dels guardons als millors vins catalans, en una cita que aplegarà als màxims exponents del sector vitivinícola, empresarial, polític i social del moment.\nLa 3a gran nit dels vins catalans serà presentada pel periodista Xavier Graset i l’actriu Txe Arana, amb actuacions i esquetxos de personalitats vinculades al món del vi. Durant l’acte desfilaran sobre l’escenari els autèntics protagonistes d’aquesta edició, els guanyadors dels Vinari d’Or, Plata, Bronze, Gran Vinari d’Or de l’any i el premi honorífic Monvínic a una personalitat destacada del sector per la seva trajectòria.\nLa cerimònia serà retransmesa en directe per Penedès TV i per internet, a través dels portals VADEVI.cat i www.vinari.cat, i comptarà amb la cobertura especial de Catalunya Ràdio.\nEl certamen organitzat pel VADEVI.cat compta amb el suport i compromís, un any més, de l’Ajuntament de Vilafranca del Penedès, consolidant-se així com la seu de l’acte de lliurament d’aquests Premis, i escenificant el seu suport en la promoció de l’excel·lència i la qualitat del vi català.\n21:00 – S’obren les portes: acreditacions\n21:30 – Comença l’acte de lliurament dels Premis a Penedès TV i internet\n23:00 – S’acaba la Gala, fotos de família amb els guanyadors i tast dels millors vins catalans, els Premis Vinari 2015\n00 :00 – Fi de l’acte


Escola El Garrofer | Escola El Garrofer | Pàgina 4\nSortida de sisè a Barcelona: Liceu i Ciutat Vella\nEscola El Garrofer21/11/18\nUs presentem la sortida de sisè d’ahir dimarts 21 a Barcelona, focalitzada en Ciutat Vella i la introducció a la història de l’òpera al Gran Teatre del Liceu. La següent al segon trimestre versarà sobre la ruta del Modernisme. Gaudiu-lo!\nActivitats municipals del “Dia dels Drets de la Infància”\nEscola El Garrofer20/11/18\nUs presentem el cartell amb els itineraris\nVídeo de la Sortida de les Emocions\nEscola El Garrofer18/11/18\nUs presentem el vídeo de la sortida global d’escola sobre el projecte d’educació emocional que vam fer a ‘La Granja’, a Sta. Maria de Palautordera, va ser una jornada inoblidable!\nSetmana de la música – Santa Cecília\nEscola El Garrofer16/11/18\nUs presentem el cartell de les entrades musicals per la setmana del dia de Santa Cecília, patrona de la música, el dia 22 de novembre. Com podeu veure hi ha una gran varietat musical i de gèneres!\nFormació per a mares i pares “Reflexionem i aprenem junts”\nEscola El Garrofer15/11/18\nUs presentem el fulletó d’aquesta formació tan interessant que endega l’ajuntament enguany, aprofiteu-la!\nFesta de La Castanyada 18-19\nEscola El Garrofer06/11/18\nUs presentem el vídeo de la festa d’enguany, gaudiu-lo!\nProgramació de la sortida general de l’escola “Les emocions a la granja”\nEscola El Garrofer05/11/18\nEl proper dilluns 12 de novembre farem tota l’escola la sortida al recinte “La Granja” i aplicarem amb uns tallers tot l’aprenentatge d’educació emocional que hem portat a terme fins ara.\nP5: LA VALENTIA\n1r i 2n: L’AUTONOMIA\n3r: LA COHESIÓ\n4t: LA FRUSTRACIÓ\n5è: LA RESOLUCIÓ DE CONFLICTES\n6è: LA COMUNICACIÓ POSITIVA\nConferència sobre l’alcoholisme\nEscola El Garrofer31/10/18\nL’ajuntament ha convocat per al proper 12 de novembre una conferència sobre aquesta addició. Per a més informació el pòster a continuació.\nSortim a la revista de Viladecans!\nEscola El Garrofer30/10/18\nLa innovadora reforma de l’escola ha estat objecte de l’article central de la revista municipal de la vila.\nUs convidem a llegir-lo clicant a les imatges.\nA partir de les… Llegeix més»\nEls tallers de sisè\nEscola El Garrofer18/10/18\nEls alumnes de sisè us presenten els seus tallers dels dijous amb tres grups que fan el següent: experiments al laboratori, robòtica / programació i un altre d’educació plàstica.\nEsperem que gaudiu del seu vídeo!\nFinalització de la reforma, l’escola comença totalment renovada!\nEscola El Garrofer06/09/18\nAvui han vingut a l’escola autoritats municipals i els arquitectes per a certificar la finalització del procés de reforma estructural i energètica de l’escola. Ens queda un edifici a l’avantguarda del país, estèticament molt més plaent i d’altra banda més confortable per dins amb l’aïllament tèrmic i reciclatge d’aires. Us convidem a veure el vídeo que ha realitzat l’Ajuntament de Viladecans de la jornada.\nCLIQUEU AQUÍ PER ACCEDIR AL DOSSIER DE PREMSA\nCloenda del projecte ‘Sharing to learn’ 2018\nEscola El Garrofer24/05/18\nAhir es va celebrar la cloenda d’aquest projecte de llengua estrangera de col·laboració primària – ESO i Batxillerat, i d’on solem rebre junt amb les altres escoles participants un reconeixement a la tasca realitzada, thank you!\nData d’inici i altres dades del projecte de reforma\nEscola El Garrofer08/05/18\nComencem a tenir dades en ferm del projecte de reforma energètica de l’escola i condicionament de la façana. Començaran a partir del 25 de juny i duraran 5 mesos, us facilitem més informació al cartell inferior.\nVídeo de Sant Jordi 2018\nEscola El Garrofer25/04/18\nUs presentem aquest vídeo amb un recull de les diferents activitats portades a terme enguany per Sant Jordi. Moltes gràcies a les famílies que hi heu participat, tots junts fem escola!\nColònies a Can Collell 2018\nEscola El Garrofer19/04/18\nAquests darrers dies els alumnes de P5, 2n, 4t i 6è han gaudit del que portaven tant de temps esperant… les colònies! Us presentem un petit vídeo recordatori d’alguns moments viscuts. Moltes de les fotos també les trobareu al nostre canal de Twitter, gaudiu-ne!\nVídeo de la Setmana de la Salut\nEscola El Garrofer07/04/18\nLa setmana del 3 al 6 d’abril els nostres alumnes van gaudir d’un seguit d’activitats relacionades sobre la salut. Al matí a cada cicle es tractaven temes relacionats sobre la nutrició i la salut i per la tarda vam tenir una estona amb rutines de les següents activitats físiques: dansa country, pilates, ioga i zumba. Moltres gràcies als mestres i mares col·laboradores que ho han fet possible!


Shitaoyuan Bed and Breakfast Miaoli Taiwan - Ofertes d'hotels amb els MILLORS DESCOMPTES EN LÍNIA\nNo.32, Shilang, Municipi de Sanyi, Miaoli, Taiwan, 36741 - Veure al mapa\nTé alguna pregunta per a Shitaoyuan Bed and Breakfast?\nVil·la Habitació 2 llits (Twin Bedroom Villa)\nBarri Municipi de Sanyi Municipi de Sanyi Municipi de Sanyi Municipi de Sanyi Municipi de Sanyi Municipi de Sanyi\nMés informació sobre Shitaoyuan Bed and Breakfast\nConstruit a l'any 2005, Shitaoyuan Bed and Breakfast és un extra de distinció per a Miaoli i una el·lecció intel·ligent per als viatgers. L'hotel és a 2 km del centre de la ciutat i permet accedir a les instal.lacions més importants de la ciutat. Amb la seva bona localització, l'hotel ofereix fàcil accès a les destinacions obligades de la ciutat.\nShitaoyuan Bed and Breakfast ofereix un servei impecable i compleix amb totes les exigències dels més experimentats viatgers. Les carecterístiques més important de l'hotel inclouen Wi-Fi gratuït en totes les habitacions, servei de neteja diari, bugaderia, registre d'entrada/sortida privat, servei de taxi.\nShitaoyuan Bed and Breakfast té 2 habitacions, totes amoblades amb gust per tal d'oferir comforts com armari, accés a internet (sense fils), connexió sense fils a internet (cortesia), habitacions per a no fumadors, aire condicionat. L'hotel ofereix instal.lacions fantàstiques, incloses senders per fer excursionisme, jardí, karaoke, per ajudar-vos a relaxar després d'un carregat dia a la ciutat. Shitaoyuan Bed and Breakfast és una elecció inteligents per a viatgers a Miaoli, i ofereix una estada relaxant i sense molèsties.\nRuïnes del Pont de Longsheng - 5,08 km\nParc Miaoli - 8,17 km\nZona Panoràmica de Mingde Dam - 24,33 km\nMuseu d'Escultures de Fusta de Sanyi (Sanyi Wood Sculpture Museum) - 4,59 km\nParc Yuking - 18,97 km\nTermes de Tai'an - 19,42 km\nParc Maolishan - 17,97 km\nComentaris d'Agoda (42)Comentaris de Booking.com (67)\nTots els tipus de viatgers (42)Parelles (27)Viatgers en solitari (5)Famílies amb infants petits (2)Famílies amb infants grans (2)Grups (6)


La nova Sala Versus Glòries: petita, però no alternativa | Núvol\nLa nova Sala Versus Glòries: petita, però no alternativa\nTorna a posar-se en marxa la sala Versus Glòries i ho fa amb el retorn de Ventura Pons a la direcció teatral, amb l’èxit de Broadway Quina feinada! El nou Versus Glòries apostarà per un teatre Off de proximitat i s’obrirà a més les disciplines.\nFoto de família de la nova temporada de Versus Teatre | Foto: Pilar Tomás. / ACN\nLa finalitat de la nova Sala Versus Glòries és consolidar el concepte Off, basat en la proximitat amb els artistes, i amb la programació d’espectacles teatrals de professionals consolidats i companyies i espectacles emergents. Els seus nous directors Ramon Godino i Jofre Blesa han presentat la programació i els eixos de la nova etapa. La nova gestió de la sala anirà a càrrec d’Apunta Teatre SCCL amb més de 15 anys treballant dins l’àmbit de les arts escèniques. “Tothom pot entrar aquí, hi ha cabuda per a tothom, hi haurà dansa, música i presentacions que farem d’autors de llibres, a més de teatre”, ha destacat Blesa.\nBlesa ha ressaltat que la seva idea al Versus Glòries és “fugir del terme sala alternativa. No som alternatius a res, som més petits però la nostra qualitat moltes vegades és millor que la dels grans teatres”. L’actual espai es va obrir l’any 1995 al carrer de Castillejos com equipament per a l’activitat de creació pròpia amb una clara aposta per a ser un espai no convencional. Al llarg de tot aquest temps, Versus Teatre ha creat i produït espectacles amb dramatúrgia i directors emergents i fixant el seu interès pel teatre alternatiu, el teatre de creació i les dramatúrgies emergents. Han fet 30.000 representacions en 20 anys, ha destacat Ever Blanchet, qui havia estat director de la sala.\nEl nou Versus Glòries aposta pel concepte Off de les grans ciutats com Nova York i Londres. Un espai de proximitat on hi tinguin cabuda les obres que queden fra del circuit de les grans sales, sempre tenint “la qualitat com a eix vertebrador”. El mateix teatre ha definit el concepte Off, que fa referència a les produccions teatrals que compten amb un format no comercial, ja sigui per pressupost, nombre d’actors, text i qualsevol situació que impliqui una intimitat entre l’espectador i els realitzadors.\nLa sala es presenta com a centre de producció i d’exhibició d’espectacles artístics. L’objectiu, han indicat, és “consagrar-se com un agent vertebrador del sector de les arts escèniques de la ciutat i apostar per la cerca constant de nous públics i generar a l’espectador un conjunt d’experiències, sensacions i emocions a través de l’art”. S’ha creat una nova imatge amb el nou nom Sala Versus Glòries.”Volem fer un teatre popular, per a tots els públics, però no vull perdre de vista que la cultura té un preu i també tenir actors a un pam té un preu”, ha ressaltat Jofre Blesa. En aquest sentit, ha manifestat que amb el rigor que li volen donar, volen ser competitius amb el TNC.\nLa programació de la temporada 2018-2019\nEl cineasta Ventura Pons torna aquesta tardor al teatre amb l’èxit de Broadway Quina feinada!’, protagonitzat per Roger Pera. Trenta-set anys després de la seva última direcció teatral, Pons enceta amb aquesta obra el nou curs de la Sala Versus Glòries, que conjugarà clàssics com El mercader de Venècia o La Celestina amb peces contemporànies com Eli, Aniversari o el musical Pornopop. La coproducció The Juliet Letters de la Sala i l’Orquestra Simfònica del Vallès és un altre dels plats forts d’una temporada que girarà entorn del poder de la comunicació i que reafirma l’aposta de l’espai pel teatre Off, basat en la proximitat amb els artistes.\nLa nova temporada del Versus Glòries s’estrena amb el monòleg còmic Quina feinada!, “una bogeria d’obra” —en paraules del director del teatre, Jofre Blesa— en què l’actor Roger Pera es posa en la pell de fins a 22 personatges diferents per explicar la història d’un actor que està a l’atur i que ha de treballar recollint trucades en un restaurant. “La funció és un homenatge al teatre i, sobretot, al doblatge”, ha explicat en roda de premsa Pera, que també ha remarcat la complexitat de l’espectacle “per la gran quantitat de personatges que té i el mapa mental que cal seguir”. D’altra banda, Ventura Pons qualifica de “molt agradable” la tasca que ha dut a terme al capdavant de Quina feinada! i valora positivament el seu “divertit” retorn teatral.\nL’obra contemporània Eli, la primera producció pròpia del nou curs de Versus Glòries, prendrà el relleu a la peça de Pons i Pera per explorar la malmesa relació entre un pare i un fill, interpretats pel tàndem format per Pep Antón Muñoz i Jaume Casals. Una parella televisiva que, sota la direcció d’Antonio Calvo i amb text de Roc Esquius, arriba per primer cop al teatre.La sala tancarà l’any amb la companyia La Casa Be, que oferirà sis úniques funcions de Llueven vacas. Una punyent obra que aborda la violència de gènere de la mà dels actors Joan Bentallé, Crismar López i Lidia Navarro.\nTambé a finals d’any es podrà veure Camins tancats, un espectacle on el director Jesús U. Balay comparteix dramatúrgia amb Martí Figueras per narrar dues històries paral·leles marcades per l’horror dels conflictes bèl·lics que recorden a l’espectador que “tots som fills de les guerres”. Versus Glòries donarà la benvinguda al 2019 acompanyada de Cia. Bambalina i la seva La Celestina de teatre de titelles. Un espectacle per adults que adapta el clàssic de Fernando de Rojas amb la posada en escena d’Águeda Llorca i Pau Gregori, dirigits per Jaume Policarpo.\nEl febrer es podrà veure un espectacle de Companyia DARA, futura resident de la Sala, que ara es troba en fase de pre-producció. El mercader de Venècia, de la companyia Dau al Sec, és una destacada aposta de la temporada. Adaptat i dirigit per Konrad Zschiedrich, aquest clàssic shakespearià que es podrà veure el mes de març compta amb els intèrprets Mercè Managuerra, Sílvia Forns, Damià Plensa i Lolo Herrero i preveu atreure públic jove al teatre. A la primavera, la sala readapta l’aclamada producció pròpia ‘Separacions’, estrenada l’any 2002, amb un canvi de repartiment i la direcció de Pere Anglas. En aquest text, Ever Blanchet promet analitzar en clau d’humor “14 caràcters i set tipus de vida que condueixen a un mateix final: el desencantament amorós i la dolorosa distribució del patrimoni”.\nL’actriu Rosa Andreu tornarà a la Sala Versus Glòries el maig per oferir Fet(a)miques, un espectacle autobiogràfic que cerca interpel·lar el públic des del sentiment amb un text d’Anna Maria Cabeza. Una altra obra contemporània que acollirà el teatre serà Aniversari, una producció de la companyia Lanimal que mostra les relacions de malenconia i enyorança dins d’una família que es reuneix per celebrar un aniversari especial. Pere Tomás, Oriol Guillem, Mònica García, Josep Sobrevals, Sílvia Forn i Irina Robles seran els intèrprets d’aquest text del director Juanma Casero.\nAmb l’inici de l’estiu el Versus Glòries rep un musical d’Oriol Vila i Marc Sambola, produït per Daniel Anglès, que parla d’una societat que maquilla el futur amb promeses falses. Pornopop, que comptarà amb la interpretació de Maria Codony, Katia de Toledo, Blanca Guerrero, Raquel Jezequel, Ginna Munné i el mateix Marc Sambola, explica una història on l’amistat i la creativitat són l’única opció per a la supervivència de l’ànima en una societat que estafa els joves.\nL’espectacle The Juliet Letters arribarà el juliol per donar forma a les cartes d’Elvis Costello amb la veu d’Ivan Labanda i la música del quartet de corda de l’Orquestra Simfònica del Vallès, que produeix l’obra conjuntament amb Versus Glòries sota la direcció de Sergi Belbel. La sala posarà punt final a la temporada a l’agost amb ‘Un comiat com Déu mana!’, una obra d’Apunta Teatre que s’emmiralla en les seves produccions precedents: Cloaca, La Peixera i Sota la catifa. Una crítica amb molt d’humor negre dels conflictes habituals que sorgeixen un cop s’obre el testament de la matriarca de la casa.


Emilio Lamo de Espinosa i Nicolás Sartorius – Reptes socials, econòmics i polítics actuals - Tots els Diàlegs - Generalitat Valenciana\nEmilio Lamo de Espinosa i Nicolás Sartorius – Reptes socials, econòmics i p...\nEmilio Lamo de Espinosa i Nicolás Sartorius – Reptes socials, econòmics i polítics actuals\nDimarts 10 de juliol, a les 19.30 h\nEl segle XXI s'està definint com una etapa social i històrica plena de desafiaments i incerteses. Vivim en un entorn geopolític i econòmic canviant, caracteritzat per l'auge de les potències emergents —que porta a una desoccidentalització creixent de les relacions internacionals—, pel ràpid canvi tecnològic i les seues conseqüències en el món productiu, una major desigualtat, els reptes del canvi climàtic i la sostenibilitat mediambiental, els moviments migratoris de diversa índole en el planeta i pel creixement dels nacionalismes en els països avançats.\nEl Brexit i l'elecció de Trump als Estats Units posen en escac l'ordre liberal multilateral que s'havia donat per permanent des de la Segona Guerra Mundial i, en aquest context, la Unió Europea cerca el seu lloc en el món mentre es redefineixen les relacions de poder i apareixen nous riscos, des del terrorisme global fins als ciberatacs.\nEspanya, amb un canvi de govern recent, té l'oportunitat de tornar al nucli central de la Unió Europea després d'anys d'absència i impulsar i liderar iniciatives que donen un nou sentit al procés d'integració europea i a les respostes estratègiques als reptes i problemes apuntats.\nPer a analitzar l'actual entorn geopolític i econòmic i contribuir a una reflexió seriosa sobre el futur de la Unió Europea i el paper que Espanya pot i ha de jugar hem reunit Emilio Lamo de Espinosa (Real Instituto Elcano) i Nicolás Sartorius (Fundación Alternativas), dues persones amb trajectòries vitals i professionals excepcionals que, amb tota seguretat, ens estimularan a pensar amb rigor sobre totes aquestes qüestions.\nÉs doctor en Dret per la Universitat Complutense i doctor en Sociologia per la Universitat de Califòrnia-UCSB.\nDes de 2012 presideix el Real Instituto Elcano d'Estudis Internacionals i Estratègics, primer think tank espanyol en estudis internacionals. A més, és catedràtic emèrit de Sociologia en la Universitat Complutense, acadèmic numerari de la Reial Acadèmia de Ciències Morals i Polítiques i de l'Acadèmia Europea de Ciències i Arts, membre del Consell Assessor del Centre d'Investigacions Sociològiques, col·laborador habitual en la premsa, i patró o assessor de nombroses fundacions.\nVa estar al càrrec de la reforma de la universitat espanyola durant el primer govern de Felipe González (1982-1987). Entre 1992 i 2002 va ser director de l'Institut Universitari Ortega i Gasset, i entre 2007 i 2010 president de la Federació Espanyola de Sociologia, de la qual és membre d'honor.\nÉs doctor honoris causa per la Universitat de Salamanca, XI Premi Otto d'Habsburg, Premi Nacional de Sociologia i Ciència Política, i XXVII Premi FIES de Periodisme, entre altres reconeixements.\nNicolás Sartorius Álvarez\nÉs advocat, periodista i polític.\nActualment és vicepresident executiu de la Fundación Alternativas.\nVa passar diversos anys en la presó durant la dictadura franquista per la seua activitat política i sindical. Cofundador de CC.OO, va participar en les negociacions socials i polítiques durant la Transició i va ser diputat durant diverses legislatures, fins a 1993.\nCol·labora en diaris com El País i ha dedicat els últims anys a l'anàlisi de la política internacional i de seguretat.\nÉs autor, entre altres assaigs, d'Un nuevo proyecto político, Carta a un escéptico sobre los partidos políticos, La memoria insumisa, El final de la dictadura, La conquista de la libertad en España, Una nueva Globalización: propuestas para el debate i La acción exterior de España.


Arxius de Innobus - Innobaix\nby Redacció | 26 de juliol de 2021 | Actualitat, Empresa, Innobus, Sense categoria\nNhood és una empresa de serveis immobiliaris, que gestiona el centre comercial Alcampo Sant Boi i Xperience Sant Boi. Un dels reptes d’aquesta empresa és apropar-los a diferents tipus de públics i és per això que van plantejar-lo als joves participants de l’Innobus 2021. La resposta que els han donat ha resultat guanyadora del programa. Parlem amb Daniel Lorenzo, director de màrqueting i innovació de l’empresa.\nPerquè heu decidit participar en aquesta edició de l’Innobus?\nPer nosaltres és molt important estar presents en els territoris on treballem, volem tenir un paper actiu dins les comunitats, un paper que vagi més enllà dels nostres centres comercials. La innovació i l’emprenedoria són part del nostre propòsit empresarial, així que poder participar en projectes que les promouen és molt important per a nosaltres. En el cas de l’Innobus, des del primer moment ens va semblar una iniciativa molt interessant, ja no només per als participants que s’enfronten a casos reals sinó per a les empreses, ja que el poder compartir temps amb les noves generacions és molt enriquidor per als nostres negocis.\nCom veu triar el repte que heu plantejat als innobusers?\nEl repte que hem plantejat és una situació real dins del nostre negoci, vam pensar que seria molt interessant veure el punt de vista d’aquests participants sobre aquesta situació i conèixer la seva opinió sobre com els espais comercials podem connectar amb les noves generacions en un món cada vegada més dinàmic i amb tendències més volàtils.\n“Poder compartir temps amb les noves generacions és molt enriquidor per als nostres negocis”\nQuè li sembla la solució que li han plantejat? Es viable? Creu que es podria tirar endavant?\nLa proposta és molt interessant i va molt en la línia dels projectes que ja estàvem treballant per a aquest centre, així que ja veient la proposta definitiva podria ser molt positiu poder seguir col·laborant.\nCom ha estat la relació amb l’equip? Creieu que pot haver alguna continuïtat amb el seu treball?\nLa veritat és que la jornada que vam poder compartir amb l’equip va ser molt productiva, el poder compartir i escoltar la visió de les noves generacions ens permet poder fer evolucionar els nostres negocis. Per que no, aquest tipus d’iniciatives permeten connectar persones i a partir d’aquí ja és tasca nostra veure com podem crear sinergies. Nosaltres intentem ser una empresa oberta i que busca la co-construcció dels projectes així que intentarem buscar possibles vies de col·laboració.\nUn projecte que apropa un centre comercial, les entitats socials i la població de Sant Boi guanya el premi Innobus 2021\nby Redacció | 15 de juliol de 2021 | Actualitat, Innobus, Sense categoria\nL’equip format per Inka Kvak, Mariona Baeza, Anna Puigdomenech i David Lascasas ha estat el guanyador de l’edició 2021 de l’Innobus. El programa, iniciativa d’Innobaix i l’AMB, té l’objectiu de connectar el talent jove amb les empreses del territori a través de reptes d’innovació.\nEl projecte guanyador proposa un canvi conceptual en el centre comercial de Sant Boi, un espai en el que conviuen grans i petites botigues, un gimnàs i establiments de restauració. L’objectiu del repte, plantejat per l’empresa Nhood, era trobar la manera d’arribar als diferents tipus de públics i l’equip guanyador ha volgut posar en valor l’espai comú de convivència: “Volíem desmarcar-nos de l’objectiu típic d’un centre comercial, que és anar-hi a consumir, a comprar i ens hem centrat en el consum d’oci. En el dia a dia tothom va molt atrafegat, pensant més en les obligacions que en les necessitats humanes. Per això hem volgut posar l’èmfasi en la importància de la conciliació familiar, de l’oci i la felicitat de les petites coses.”\nLa proposta es diu C.E.D.A. al ocio, jugant amb 4 conceptes que consideren claus per convertir el centre comercial en un centre d’oci: creativitat, experiència, esport i art. Hi ha tres etapes diferenciades amb propostes diverses. D’una banda, el llançament, amb una inauguració que inclou xerrades i tallers a càrrec d’entitats socials de Sant Boi. En segon lloc hi ha la captació, amb l’organització d’activitats esportives i d’oci en col·laboració entre les entitats i els comerços del centre. Finalment hi ha la fidelització, que inclou app oberta de totes les botigues del centre comercial per facilitar-hi l’accés de la ciutadania.\nL’equip guanyador el formen Inka Kvak i Mariona Baeza, graduades en Administració i Direcció d’Empreses i Anna Puigdomènech i David Lascasas, economistes. Tots quatre viatjaran a Brussel·les per conèixer les oportunitats que ofereix la capital europea per joves com ells.\nEl programa també ha tingut altres dos projectes finalistes. L’equip Consell Comarcal del Baix Llobregat, format per Sílvia Santos, Marc Abelló, Albert Sardà i Ferran Bonilla ha plantejat una web que reculli tota la informació rellevant per apropar les polítiques públiques i l’administració al públic més jove. El projecte es fonamenta en un algoritme que permet fer arribar als usuaris aquella informació que els pot resultar més rellevant o interessant.\nL’equip Aigües de Barcelona ha treballat una app per millorar la salut de les persones i la seva qualitat de vida gràcies a propostes d’oci i esport amb rutes al voltant del riu Llobregat. L’equip el formaven Sara Ezquerro, Raúl García, Julià Yepes i Laura Gorrin.\nEl jurat, format per representants d’empreses i entitats del territori, ha valorat la les solucions presentades per tots els equips, ben estructurades i amb esperit realment innovador. Elisabet Jordà, de la Universitat Politècnica de Catalunya, ha destacat que “tant els reptes proposats com les solucions han estat molt encertats. Veig que les empreses tenen molt clars els seus reptes de futur i això és important. I els joves han demostrat que tenim talent i el talent és la base del creixement social d’un territori.”\nAnna Hernàndez, directora de l’Agència Desenvolupament Econòmic de l’AMB ha destacat el valor d’aquest programa perquè és la demostració que entitats públiques i empreses poden treballar conjuntament, i ha donat les gràcies a les empreses participants per creure en el talent jove: “És la demostració que entitats públiques i empreses poden treballar conjuntament. Hem de valorar la innovació del dia a dia, la que no necessita de grans inversions ni infraestructures, la que amb petits canvis fa que les coses millorin i siguin útils a les persones.”\nNatàlia Mir, directora general d’Innobaix, ha posat de manifest que les empreses i el talent són l’objectiu fonamental de l’entitat, perquè són imprescindibles per fer créixer el territori i fer que els joves no hagin de marxar fora. També ha assegurat que la ruta no s’acaba aquí: “la idea és que les empreses puguin fer un seguiment de cada proposta presentada i des d’Innobaix us poguem seguir acompanyant”.\nS’aproven els nous programes Innobaix per a 2020\nby look_atthis | 17 de juny de 2020 | Actualitat, Agenda programes Innobaix, B2B, Emprenedoria corporativa, Empresa, Innobus, MetropolisFPLab, Programes de capacitació\nLa Junta Directiva d’Innobaix ha celebrat la seva sessió ordinària d’estiu, per bé que ho ha fet en unes circumstàncies poc habituals. La reunió, com està sent normal en aquests temps, s’ha fet en format virtual i ha servit per donar compte de les activitats realitzades durant els últims mesos i les previstes d’ara endavant. La situació que viu l’economia ha fet replantejar, en un temps rècord, les activitats que estaven programades i reconduïr-les cap a un suport molt més intens a les empreses i les persones que les lideren.\nAquest 2020 havia de ser un any de celebració, la dels 10 anys d’Innobaix. S’havia previst fer una festa i algunes de les activitats habituals es posaven de llarg. Però la situació derivada de la COVID-19 ha trastocat els plans i ha fet canviar el rumb de les accions que es fan des de la nostra entitat. Entre els nostres objectius principals està l’impuls a la innovació i el suport al creixement de les empreses del territori i és evident que enguany cal més impuls i més suport que mai. Per això s’han dissenyat tot un seguit de noves propostes, la majoria de les quals passen per la formació online.\nNous formats per a programes consolidats\nSense tocar l’esperit dels programes centrals d’Innobaix, les activitats relacionades s’han readaptat a la situació. Així, l’Acceleradora Empresarial compta amb un acompanyament personalitzat més curt però més intensiu, amb experts de diferents camps que treballen amb les particularitats de cada negoci. El programa té tres itineraris dedicats a empreses que necessiten un suport al creixement i la internacionalització, a empreses de caràcter social i a empreses liderades per dones.\nEl programa B2B de transmissió empresarial serveix per identificar les oportunitats i els riscos que ens poden aportar les noves tecnologies, des d’una perspectiva pràctica. Generalment es fa a les seus de diferents empreses que ens mostren com treballen temàtiques com la realitat virtual o la impressió 3D. Esperem que algunes de les sessions previstes es puguin fer en la segona part de l’any però, mentre això no passi, hem dissenyat noves sessions online que, en molts casos toquen necessitats derivades de la pandèmia, com els webinars o el teletreball.\nUna altra de les línees troncals d’Innobaix consisteix en la dinamització de l’ecosistema, que inclouen sessions formatives concentrades en les capacitats que més es demanden en aquests moments d’incertesa, amb webinars especialitzats i altres destinats, específicament, a les Administracións Públiques.\nEls programes socials segueixen sent un dels fils conductors de la feina de suport al teixit econòmic, amb acompanyament a projectes socials i amb assessorament i formació específics per a dones emprenedores.\nLes capacitacions empresarials enguany s’han traslladat completament al món virtual. D’una banda el programa Start Up Advanced, a càrrec de l’escola de negocis Eada. De l’altra, un nou programa per ajudar les empreses a incorporar la innovació en els seus processos quotidians, en col·laboració amb 2 Digits Growth i, finalment, un programa per detectar els errors més freqüents de l’emprenedor, en col·laboració amb l’Associació de Sèniors de Catalunya per a l’Orientació del Talent Emprenedor.\nEls que més han sofert amb el confinament han estat els programes educatius. El Metropolis FPLab, que va començar de forma presencial, ha hagut de tancar-se en format online i l’Innobus, que enguany havia de ser especial, s’ha cancel·lat, ja que el seu fonament és el networking i el contacte humà. Esperem que l’any que ve se’n pugui fer una edició ampliada i millorada.\nMés informació sobre els Programes Innobaix 2020\nInnobus 2020: amb els reptes a punt, la ruta s’ajorna\nby look_atthis | 12 de març de 2020 | Actualitat, Innobus\nEl 17 d’abril havia de començar la ruta, però l’Innobus 2020 finalment s’ha hagut d’ajornar, degut a l’emergència sanitària que viu el país. Les empreses ja havien començat a preparar els reptes per a la 5ena edició del programa que posa en contacte persones amb talent i empreses que les necessiten.\nEl passat 6 de març es va presentar l’Innobus 2020 a les empreses que tenen interès a participar-hi. Aquesta ha de ser una edició especial, que coincideix amb la celebració dels 10 anys d’Innobaix. Comptarem, doncs, amb reptes ben especials per despertar la curiositat, l’interès i, sobretot, l’esperit innovador dels joves que vulguin donar-hi resposta. Tot i l’ajornament, les empreses segueixen treballant en els reptes que presentaran als participants.\nAlgunes de les empreses que ja han confirmat la seva participació porten vinculades al projecte des del primer dia. Es el cas del Port de Barcelona, Aigües de Barcelona, Bayer, Almirall o AvantGrup, que és qui posa l’autobús. Cada any, però, hi ha noves incorporacions, perquè les empreses han detectat que aquesta iniciativa és un potent focus de talent que poden incorporar. Enguany també comptarem amb l’Institut Català d’Oncologia, Unilever, Acció-StartUp Catalonia, 2DigitGrowth, Procornellà, StartUB, Eurecat, Innovae, UPCEmprèn i Talent Factory.\nby look_atthis | 26 d'abril de 2019 | Actualitat, Innobus, MetropolisFPLab, Sense categoria\nDesprés de la Setmana Santa, joves de diferents edats ocupen les sales del Citilab acompanyats de mentors, responsables d’empreses i tutors. Tenen edats diverses. Uns són estudiants de Formació Professional, participants de la primera edició del programa MetrópolisFPLab. Altres ja han acabat la carrera i busquen solucions als reptes que van recollir mentre viatjaven a l’Innobus. Tots ells preparen la recta final dels seus projectes, que serà en poques setmanes.\nL’ultima setmana de maig i la primera de juny viurem les dues grans finals dels projectes MetròpolisFPlab i Innobus. Dos projectes en que Innobaix i l’Àrea Metropolitana de Barcelona conviden els joves a buscar idees disruptives que ajudin les empreses del territori a innovar. Busquen un premi, però també saben que aquesta experiència els suposarà una manera diferent d’afrontar, a partir d’ara, el seu perfil professional. El 29 de maig és la final de l’Innobus. Els estudiants d’FP, per la seva banda, s’enfronten a una semifinal el 16 de maig i a la final el 4 de juny.\nAbans de la gran final, els projectes han d’acabar de madurar. Ja només en queden 35, que durant el mes d’abril han passat a la fase d’acceleració. Els equips han estat treballant amb professionals de molt diversos perfils que els han guiat en el procés. Alguns són els propis responsables de les empreses que els han plantejat els reptes (Aigües de Barcelona, l’Autoritat Portuària, Autoterminal, Canaletas, Circuit de Catalunya, Inbesters i One Ocean), altres són mentors, assignats a cada projecte en funció del seu perfil profesional. D’aquí a pocs dies les semifinals i la final ajudaran a triar els millors projectes. Els guanyadors només seran tres dels equips, que podran fer realitat la seva idea, dins la mateixa empresa, a través d’una beca formativa remunerada.\nEls participants a l’Innobus treballen també contra rellotge. El primer dels reptes ha estat crear grups de treball efectius, on es combinin especialitats diverses i es multipliquin les possibilitats de tenir una proposta convincent. El dia de la final no només competiran per un premi, que també consisteix en una beca remunerada per fer efectiu el projecte, sino que cadascún dels participants podrà fer visible el seu talent i, fins i tot, lliurar el seu currículum a les empreses que assisteixin a l’acte. Recordem que no totes les empreses que han participat al projecte hi han presentat repte i dels reptes presentats n’hi ha hagut uns amb més èxit que altres, però totes tindran representació a la gran final del dia 29 (Inbesters, Innovae, Fundació Btec, Tersa, AvantGrup, Autocorb, Tai Smart Factory, Eurecat, Port de Barcelona, Aigües de Barcelona, Almirall, Tinkerers FabLab, Parc Mediterrani de la Tecnologia, Fundació Hemav i Unilever).\nby look_atthis | 25 de març de 2019 | Actualitat, Innobus, Sense categoria\nUn grup de joves amb la carrera universitària acabada, o a punt d’acabar-la, se suma a un projecte d’innovació que els permetrà conèixer empreses, treballar en equip i aportar la seva capacitat d’innovació per resoldre reptes. Dues setmanes de ruta, un mes de desenvolupament de projectes i una jornada final de presentació poden suposar una vida d’entrada al món professional per aquests joves. Un projecte dissenyat des d’Innobaix que va començar sent comarcal i ha acabat tenint un àmbit metropolità.\nEnginyeria de Telecomunicacions, grau en comunicació audiovisual, màster en domòtica, grau en disseny industrial, postgrau en disseny d’experiències visuals, postgrau en màrqueting, grau en nutrició, grau en disseny audiovisual, màster en blockchain… Són algunes de les especialitzacions dels joves que pugen al Bus de la innovació aquest 2019.\nL’Innobus és una ruta per algunes de les empreses més innovadores de l’Àrea Metropolitana. Els innobusers coneixen què s’hi fa, com i, sobretot, com es poden canviar les coses per fer-les encara millor. És per això que les empreses els plantegen reptes que els joves han de superar, aportant la seva pròpia visió de com ha de ser el futur.\nLa ruta de l’Innobus\nLes empreses que participen en el programa tenen en comú que innoven cada dia. I això no vol dir necessàriament que siguin companyies tecnològiques, sinó que busquen millors maneres de fer les coses. Durant 10 dies, el Bus de la Innovació les visita per conèixer quines són les seves necessitats i com es poden millorar.\nTai Smart Factory\nAlgunes d’aquestes empreses, a més, estan situades a centres d’innovació rellevants, que també es visitaran. És el cas del Nodus Barberà i el Parc Mediterrani de la Tecnologia a Castelldefels.\nA quins reptes s’enfronten els participants?\nCom integrar un nou model de transport públic més proper basat en la demanda dels usuaris?\nCom hauria de ser una APP de comunicació interna dins d’una planta de producció?\nCreació d’una plataforma de gestió d’incidències ambientals i portuàries per facilitat la comunicació entre el Port de Barcelona i l’usuari?\nIniciatives innovadores enfocades a reduir l’empremta hídrica o de carboni a les instal·lacions gestionades per Aigües de Barcelona\nMotivar per a innovar en entorns productius\nCom millorar la transferència del coneixement i la innovació del Parc Mediterrani de la Tecnologia a les empreses i institucions del Baix Llobregat?\nCom incorporar la tecnologia dron a les ciutats per ajudar les persones amb discapacitat i creant un impacte positiu en la societat\nLes respostes a totes aquestes preguntes les tindrem el mes de maig.


La primera plantilla del Nàstic s'ha oblidat de les angúnies que travessa a la lliga i ha tornat a donar visibilitat al projecte més solidari del club. Els homes de Juan Merino s'ha entrenat aquest vespre amb els nens i nenes del Nàstic Genuine amb motiu del Dia Mundial de la Síndrome de Down, que se celebrarà el dimarts 21 de març.\nAprofitant l’entrenament setmanal que l’equip del Nàstic Genuine realitza els dilluns, tots els integrants del primer equip, incloent cos tècnic, han volgut donar una sorpresa molt especial a tots els joves futbolistes que formen part "del millor equip de la història del Nàstic". Els ídols del primer equip han saltat a la gespa un cop iniciada la sessió, deixant bocabadats a petits i grans, i han compartit amb ells una gran estona de futbol i diversió sobre el camp de gespa artificial del futbol base.\nA més a més de la part esportiva grana, encapçalada pel director esportiu Emilio Viqueira, també hi ha assistit el president Josep Maria Andreu, i d'altres membres del consell d'administració de la SAE.\nEl Nàstic, juntament amb LaLiga i la Fundación LaLiga, fa mesos que treballa en la creació d’una lliga de futbol per a nens i nenes amb discapacitat intel·lectual, fruit de la voluntat de l’entitat grana d’aconseguir integrar al màxim el futbol per a persones amb DI en la realitat futbolística espanyola.


Veure en Xavi i l'Iniesta, drets, assistint esportivament des de la gespa a la proclamació de campions, a l'aixecada de la malaguanyada Copa del Borbó (per obra d'un Sergio Ramos en lamentable estat etílic), esdevé un altre símbol gràfic de la grandesa d'aquest equip forjat a l'ombra d'en Pep Guardiola. Més d'una vegada he parlat des d'aquí contra la tendència happy flower que ens fa les coses més difícils. Els nostres rivals fan tot el contrari, amb un èxit rotund: insistir dies i dies en que sempre acaben amb deu contra el Barça condiciona l'àrbitre de la final fins al punt que diversos jugadors (en particular el psicòtic Pepe) aconsegueixen acabar el partit tot i merèixer fins a mitja dotzena de targetes grogues. La intimidació de la primera part del partit, absolutament antiesportiva, és el resultat d'un terreny prèviament llaurat per Mourinho amb extrema habililitat. Però, en fi, amb la bossa plena per tres anys de títols, això és (gairebé) només anecdòtic.\nAmb el pragmatisme propi dels homes de la brigada de narcòtics, el dia després de la desfeta, el gran Cuní interrompia el cronista de la tornada blaugrana a Barcelona per matitzar-lo que sí, que el Barça havia fet un bon partit, que havia caigut dempeus, però que la història només recordaria, fredament, el nom del campió. I aquest axioma tan habitual en les valoracions periodístiques de les grans finals futbolístiques, justament això, és el que ha aconseguit trencar el Barça d'aquestes darreres tres temporades, el millor Barça de la història. Perquè, tot i la victòria a la Copa, al Madrid de Mourinho (en general, a tots els equips del portuguès, col·leccionista de títols), d'aquí vint-i-cinc anys, no els recordarà ningú. Però, en canvi, el Barça de Guardiola ha guanyat ja un lloc, potser el més alt, de l'Olimp de la història del futbol. Fins i tot, perdent. El projecte, finalment, per sobre del resultadisme. Això és el més gran del Barça de Guardiola. Tot i la seva excessiva tendresa.\nDavid Roig 25 d’abril de 2011 a les 22:52\nEl Barça de Sandro Núñez començarà a rodolar pel pendís de la mediocritat fins a tornar-se a enfangar. Aquest és el resultat de passar d'estar presidits per un independentista confès i deslligat de l'stablishment a estar-ho per un robot nuñista-convergent.\nQuan estigui a segona divisió els analfabets dels socis en podran donar les gràcies a CiU-PP-PSOE.\nPer mi, ja poden baixar-hi tan aviat com sigui possible i a veure si ens oblidem tots de l'esport i dediquem energies a fites importants.


El masclisme de Rajoy indigna Júlia Otero i Ana Pastor\nBarcelona. Dimecres, 24 de gener de 2018. 13:19\nActualitzat Dimecres, 24 de gener de 2018. 13:25\nLes entrevistes de Carlos Alsina a Mariano Rajoy sempre són or. Des del cèlebre "¿Y la europea?" del president espanyol pifiant-la sobre els catalans que perdrien la ciutadania europea si sortien d'Espanya. Carlos Alsina li va fer veure que allò era legalment impossible perquè per llei cap espanyol d'origen pot ser privat de la seva nacionalitat. Rajoy ha tornat al lloc del crim i per moments semblava que tornava a pifiar-la parlant de República i Catalunya. Al final es referia a l'any 1932. El moment que ha causat indignació ha estat quan Alsina li ha preguntat per les desigualtats salarials entre homes i dones que ocupen un mateix lloc de treball. El fragment va directe al recull de respostes infames de Rajoy, precisament el dia que Rajoy és la persona que ha estat més temps al govern d'Espanya, superant Felipe González:\nRajoy no és capaç ni de dir que un home i una dona que treballen a la mateixa empresa fent el mateix han de cobrar el mateix. El seu "No nos metamos en eso" passa a la llista dels "hilillos de plastilina", "los españoles son mucho españoles", "los catalanes hacen cosas" o "un vaso es un vaso". El problema és que aquest cop no ha fet gràcia, especialment a les dones i les que tenen més seguidors a twitter no han volgut callar. Moltes veus populars haurien d'alçar-se en un moviment Time's up però enlloc de contra Harvey Wenstein contra Rajoy. De moment, Júlia Otero i Ana Pastor del mateix grup mediàtic que Onda Cero, Atresmedia, o Irene Montero de Podemos.\n— Julia Otero (@julia_otero) 24 de gener de 2018\n— Ana Pastor (@_anapastor_) 24 de gener de 2018\n— Irene Montero (@Irene_Montero_) 24 de gener de 2018\nRajoy potser pretenia amb aquesta discriminació tapar la corrupció que destapava a la mateixa hora Ricardo Costa del PP de València. Però ho fa a costa de quedar com un president masclista incapaç de criticar els empresaris que discriminen les dones pel sol fet de ser-ho. A la mateixa entrevista a Onda Cero quan li han preguntat pel dispositiu policial de l'1-O i els abusos policials a Catalunya ha respost que ell no en sap de dispositius policials. Aleshores Alsina li ha recordat que Rajoy va ser ministre de l'Interior amb Aznar. En aquell moment Rajoy ha fet com si s'encengués un puro.\nPolítica Les ulleres noves de Soraya ridiculitzades a la xarxa Marc Villanueva\nAudiències Cuní guanya a Telecinco però no pot amb el Barça a TV3 Marc Villanueva


Mobles sense tiradors a la cuina - Els avantatges principals | Bezzia\nMobles sense tiradors a la cuina: Els avantatges principals\nSusana godoy | 28/07/2021 16:00 | Cuina\nEls mobles sense tiradors a la cuina ja són tot un 'must'. Sembla que cada vegada la gent ho té més clar i això fa que tinguem sempre un estil senzill amb el qual poder comptar en una de les zones més importants de la nostra llar. Vols descobrir quines són tots els avantatges que ens ofereixen?\nCert és que els tiradors sempre van a acompanyar-nos en tot moment. Ja que a més de funcionalitat, ens han ofert originalitat i un canvi radical en l'entorn. Però ara arriba una altra de les opcions que hem de tenir en compte i que aposta per la simplicitat. ¡Una cosa que no t'has de perdre!\n1 Mobles sense tiradors a la cuina: Més senzillesa\n2 La decoració serà menys recarregada\n3 La seva neteja és més senzilla\n4 No t'enganxaràs la roba ni et donaràs cops!\n5 Es combinen amb tot tipus de decoracions\nMobles sense tiradors a la cuina: Més senzillesa\nEn els últims temps la senzillesa està present en tot tipus de cuines. perquè l'estil minimalista és un dels que més èxit ha tingut i segueix tenint. Per això, quan parlem d'ell, també ho fem de la senzillesa, de l'elegància i de la llum. Tot això ho pots tenir en la teva pròpia cuina gràcies a uns mobles sense tiradors. La cuina quedarà més integrada, com si fos tot un moble, encara que lògicament seguirem gaudint de les seves diferents parts en forma de armaris de rebost.\nLa decoració serà menys recarregada\nEncara que de vegades pensem que només és un efecte òptic, la sensació la portem sempre amb nosaltres. Per això, cal dir que no totes les cuines tenen la mateixa mida i per això, les que són més reduïdes necessiten aprofitar l'espai a l'màxim. No volem una que sigui recarregada i per això, els mobles sense tiradors a la cuina sempre aportaran aquesta sensació d'amplitud, menys recarregada com diem amb més espai per a la teva emmagatzematge de la cuina, que segur no serà poc. Veuràs la teva cuina com mai l'havies vist, perquè és cert que es tracta d'un canvi però per a bé.\nLa seva neteja és més senzilla\nSegur que no cal recordar-te que la tasca de la neteja sempre pot arribar a ser complicada. La cuina és una de les zones que més es taquen i per això, sempre estem pendents de la seva neteja. però amb els tiradors es pot complicar, ja que els que compten amb espais, troquelats o molts detalls sí que pot portar-nos una mica més de temps. Mentre que quan ens trobem amb un moble llis, tot serà més senzill. Aplicarem un drap humit o baieta i d'una passada aconseguiràs acabar abans del que esperes. La simplicitat la té tant a la vista, en forma decorativa, com a l'hora de netejar-se.\nNo t'enganxaràs la roba ni et donaràs cops!\nSegur que són moltes les ocasions en què la roba se t'ha enganxat en els tiradors. Però en aquest cas no tindràs problemes per aquesta part, perquè al no comptar amb ells i tenir superfícies més llises, no hi ha risc. És una de les grans avantatges. A l'igual que aquests blaus que ens tenen sortit per culpa d'un tirador. Ara ja no tindrem aquest problema perquè al no existir, res ens impedirà el passar a prop de cada moble.\nEs combinen amb tot tipus de decoracions\nLa veritat és que es tracta d'un estil que combina amb totes les decoracions possibles. És a dir, que tot i aquest minimalisme amb què compta, sí que podràs adaptar-lo a un acabat més rústic, per exemple. Només necessites combinar els colors i acabats. Els mobles sense tiradors a la cuina són una de les tendències que més fort trepitgen, de manera que potser si romanen en el temps ja no les podem anomenar tendències com a tal. Com t'agrada més a tu? Amb tiradors o potser sense ells?\nRuta completa cap a l'article: Bezzia » Llar » Cuina » Mobles sense tiradors a la cuina: Els avantatges principals\nThose Summer Days, la nova col·lecció ss21 de Oysho\nCom aplicar la base de maquillatge


Hola Anna | Anna Martínez de Sant Cugat a l'Àfrica\n18 febrer 2015 9 març 2015 annamartinez\nHola Anna Martínez,\nEn el teu darrer email em preguntaves si volia que em portessis quelcom d’Àfrica. Bé, m’has de portar un munt de coses però t’hi cabran totes a la maleta perquè no ocupen lloc.\nNingú no pot viure les experiències dels altres, però ens hi podem acostar bastant quan hi tenim interès.\nPenso que has estat sempre molt conscient del privilegi que suposa la teva present oportunitat vital.\nJo una mica més i et vinc a veure.\nAl final en Sendo em va regalar un viatge a Navarra…\nM’agradaria conèixer les necessitats de les dones, i quin paper hi juguen els homes.\nÉs diu que el futur d’Àfrica són elles.\nQuines ganes d’escoltar-te!!\nHola Anna Giralt 😉\nSobre el tema de les dones a l’Africa en podem parlar quan vulguis però sí, elles són el passat, el present i el futur.\nRespecte l’experiència, ha sigut una oportunitat immensa si, i tenir l’oportunitat de viure en un entorn tan diferent al nostre es un aprenentatge enorme, però ‘ojo’, perquè la vida aquí te l’has de ‘currar’ cada dia, els locals ‘ni te cuento’, però nosaltres, acostumats al confort occidental, també tenim les nostres lluites.\nPer començar la calor, aquesta intensíssima calor tropical especialment a l’època seca que no et deixa ni caminar.\nDesprés les carències, especialment pel que fa al consum, a la salut, a l’aigua i la llum i a la mobilitat.\nA Kampala pots trobar tot el que vulguis, però aquí, a sis hores en cotxe de la capital, per carreteres dures i envaïdes de camions que transporten petroli, no hi ha gaire cosa als súpers. El que si que trobes, atès que tots els comerços pertanyen als indis, es una varietat d’encens brutal, cosa que em xifla.\nEl mercat local això si, és una festa. El primer dia que hi vaig entrar quasi vomito, em va semblar brut i pudent, i la veritat, ho és, però de seguida et fas al lloc perquè es un espectacle, i les dones del mercat ja em coneixen i em diuen ‘sister how are you? You look smart today’ 🙂\nLa llum i l’aigua es tallen sovint. A més la casa on vivim és força senzilla i és una casa-oficina, o sigui que sempre hi ha gent voltant (la qüestió de la intimitat aquí també suposa un bon repte cultural). Tot i les tallades d’aigua, totes les cases tenen tanques que t’asseguren un dia o dos desprès de la tallada; quan s’esgoten els tanques li demanes a algú que vagi a omplir les garrafes grogues a la font per dos euros, o sigui que encara som afortunats j,j. Quan veus molta gent a la font t’entra la tremolor, perquè ja t’imagines que mínim fa un dia que tires del tanque’ d’aigua.\nEl tema de la mobilitat és potser el que em genera més angoixa. Estar a una àrea tan allunyada de tot fa que de vegades tinguis un sentiment d’aïllament que es fa difícil de gestionar. La part positiva és que et permet veure coses impressionants. Nosaltres, aprofitant que estàvem al centre del país i que la vida de ‘housewife’ a mi m’asfixia, hem sortit gairebé cada cap de setmana a conèixer Uganda, que val a dir, és un país brutal.\nDesprés està el tema de ser un blanc a l’Africà rural…i dona…no et deixen en pau…al principi era pitjor, ara ja estic molt vista i no em fan tant de cas,j,j i a més ja saben que estic amb el David i com són uns ‘machirulos’ et respecten més. Tot i així de vegades és complicat.\nDit això, els ugandesos i els teso especialment, son una gent encantadora, alegres, i amb uns valors socials nobles i solidaris. Hem viatjat una mica per aquí, ja saps, i a Tanzània (ja m’ho havien advertit) la gent es completament diferent, més vius, més cabrons i gent respecte a la que t’entren ganes de desconfiar. Dels keniates m’han dit el mateix. Però els ugandesos son camperols, gent tranquil·la i senzilla que confia en el veí, saps?\nEt dic tot això perquè sovint la gent em diu ‘quina sort, quina sort’ i així és, però s’ha de pencar molt aquí per tenir el cap al seu lloc 😉\nTambé hi ha qui em diu ‘boja que fas allà torna ja!’ I penso ‘però amb tot el que estic vivint i aprenent!? No en té ni idea aquesta!’\nAquí els ‘muzungus’ no duren mes de un any o dos vivint-hi. Conec una americana que volta bastant i que en porta 3 però ja acaba aquest any. També hi ha una alemanya que porta aquí 30 anys a càrrec de la cooperació alemanya però es va casar amb un ugandès, és diferent.\nBé, espero haver-te donat una idea del que visc aquí, en el proper email o skype parlem de les superdones africanes per les que nomes tinc paraules d’admiració!!!\nUn ‘besito’ fort


38è Festival Pau Casals, l’inici de la lluita per la pau i la democràcia - Revista Musical Catalana\n38è Festival Pau Casals, l’inici de la lluita per la pau i la democràcia\nUn total de vuit concerts entorn de “Casals i la Primera Guerra Mundial: l’inici de la lluita per la pau i la democràcia” integren la 38a edició d’aquest festival del 13 al 24 de juliol a l’Auditori Pau Casals del Vendrell.\nMúsics de prestigi com Steven Isserlis, Amandine Beyer, Bruno Philippe, Gerard Weinberger, Javier Perianes i Pablo Ferrández actuaran en el marc del festival del Vendrell que l’any passat va renovar la seva fórmula gràcies a Bernard Meillat, membre de la Comissió Assessora Internacional de la Fundació Pau Casals i director artístic del Festival Pau Casals.\nUn any més amb Pau Casals com a nucli generador, el Festival Pau Casals del Vendrell posa l’accent en els valors universals de pau i democràcia del mestre, tot centrant ara l’atenció entorn de la temàtica de Pau Casals i la Primera Guerra Mundial. L’Auditori Pau Casals, l’Ajuntament del Vendrell i la Fundació Pau Casals organitzen conjuntament una edició més d’aquest festival, enguany entre el 13 i el 24 de juliol de 2018.\nEl concert inaugural serà a càrrec del grup format pels francesos Bruno Philippe (violoncel), Jérôme Ducros (piano), Bertran Lade (clarinet) i la soprano anglesa Nazan Fikret. El programa, titulat “Beethoven i la gran escola romàntica alemanya”, inclou obres de Beethoven, Schumann, Schubert i Brahms. Durant la Primera Guerra Mundial la música va esdevenir un instrument de propaganda. A França, Anglaterra i els Estats Units es van alçar moltes veus per desterrar les obres dels compositors germànics, fins i tot Beethoven. Pau Casals estava indignat amb aquest nacionalisme estúpid i va arribar a fundar una Societat Beethoveniana a Nova York i sempre va continuar interpretant la música d’aquests músics internacionals. El concert inclou la primera interpretació en la història del Festival de la famosa Sonata a Kreutzer de Beethoven, transcrita per a violoncel per Czerny, que va ser alumne de Beethoven. Una obra que Pau Casals no arribà a interpretar mai, ja que la partitura es va trobar l’any 1990.\nSteven Isserlis. © Satoshi Aoyagi\nEl concert següent, el 16 de juliol, rep la visita del prestigiós violoncel·lista Steven Isserlis, que actuarà com a solista del Concert per a violoncel de Joseph Haydn, un dels pilars del repertori de Pau Casals. El concert inclou així mateix un Divertimento de Mozart, la Fantasia sobre un tema de Thomas Tallis de Ralph Vaughan Williams, que va incorporar-se a l’exèrcit l’any 1914 com a portalliteres, i l’Idil·li de Siegfried de Richard Wagner, la música del qual va ser desterrada injustament de molts països com a símbol de l’imperialisme i el nacionalisme alemany. El violoncel·lista londinenc actuarà amb l’Orquestra Simfònica Camera Musicae, sota la direcció de Tomàs Grau.\nLa violinista francesa Amandine Beyer i el seu conjunt, Gli Incogniti, tornen al Festival després d’una magnífica actuació la temporada passada, i hi oferiran un programa de música barroca francesa, amb obres de Couperin, Marais i Rameau, entre d’altres, que va esdevenir font d’inspiració per a músics com Debussy buscant evadir-se dels horrors de la guerra. Steven Isserlis tindrà una segona actuació al Festival, en un concert de cambra amb la pianista Connie Shih, en què interpretaran les Sonates de Claude Debussy i Cesar Franck i les Peces de fantasia, op. 73 de Robert Schumann, obres que el violoncel·lista ha enregistrat en un disc dedicat al violoncel en temps de guerra. A més, el músic britànic interpretarà la Suite núm. 3 per a violoncel sol de J. S. Bach, en homenatge a Pau Casals.\nJavier Perianes. © Daniel Garcia Bruno\nDebussy també serà present al concert que el pianista andalús Javier Perianes oferirà el 20 de juliol. Perianes hi interpretarà el llibre 1 de Preludis del francès, en una actuació en què també tocarà la suite d’El amor brujo i la Fantasia bética de Manuel de Falla. Per a Falla, el període de la guerra va ser extremadament prolífic, i va compondre Noches en los jardines de España, El sombrero de tres picos i El amor brujo, que es podrà sentir en la versió pianística. Fantasia bética va ser composta el 1919 per ser estrenada per Arthur Rubinstein, que la va trobar tan difícil que va haver de posposar-ne l’estrena.\nL’orgue històric del Vendrell, construït el 1777 pel fabricant Ludwig Scherrer, també tindrà el seu protagonisme al Festival de Música amb l’actuació de Gerhard Weinberger, un dels màxims exponents de la gran escola d’orgue germànica. Per evocar els difícils temps de la Primera Guerra Mundial, Weinberger ha elaborat un programa que contraposa la grandesa i serenitat de Bach amb els drames viscuts per Max Reger i Louis Vierne. La dansa també hi serà present amb la proposta de l’Ensemble Murtra i els ballarins Antonin Monié i Ida Viikinoski, del Ballet de París, i Maxime Thomas (coreògraf), que oferiran una Història d’un soldat d’Igor Stravinsky coreografiada i narrada. Aquesta obra, composta l’any 1918, està basada en vells contes populars russos, explica la història d’un soldat que canvia el seu violí per un llibre que l’ha de fer ric i simbolitza la imatge d’un món que havia venut l’ànima al dimoni i s’havia sumit en una guerra infernal.\nEl concert de clausura del Festival Pau Casals serà dimarts 24 de juliol i comptarà novament amb la participació de l’Orquestra Camera Musicae, sota la direcció de Tomàs Grau, i amb l’actuació del guanyador de la Beca Pau Casals 2012, el violoncel·lista Pablo Ferrández, que està desenvolupant una gran carrera internacional. Oferiran obres de Prokófiev i Ravel i el Concert per a violoncel núm. 1 de Camille Saint-Saëns, un dels cavalls de batalla de Pau Casals en les temporades americanes.\nEl Festival es completa amb dues jornades en què es projectaran enregistraments de Pau Casals com a músic i com a director d’orquestra. Obres de Bach, Beethoven, Brahms, Schubert, Mozart, Haydn i el mateix Pau Casals es podran escoltar i visionar a la plaça del Tívoli del Vendrell els dies 13 i 23 de juliol, a partir de les 22 h. El Cor Orfeó Parroquial del Vendrell i el violoncel·lista Pablo Ferrández hi oferiran una petita actuació prèvia, respectivament.\nLes entrades per als concerts tenen un preu entre 15 i 29 euros. Existeixen abonaments per a tres concerts a 66 euros o cinc concerts a 105 euros. L’abonament per a tot el Festival té un preu de 152 euros. Els estudiants de música que ho acreditin tindran un preu únic de 10 euros en tots els concerts.\nMés informació a www.auditoripaucasals.cat\nImatge destacada: els mestre Pau Casals


Herdade Da Amendoeira Arraiolos Portugal - Ofertes d'hotels amb els MILLORS DESCOMPTES EN LÍNIA\nHerdade Da Amendoeira - Santana Do Campo, Arraiolos, Arraiolos, Portugal - Molt bona ubicació - Veure al mapa\nMés informació sobre Herdade Da Amendoeira\nSi el que està buscant és per un hotel ben situat a Arraiolos, no busqui més enllà de Herdade Da Amendoeira. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Herdade Da Amendoeira asseguren una estada plaentera als seus clients. Els clients de l'hotel poden gaudir de Wi-Fi gratuït en totes les habitacions, aparcament de cotxes, instal·lacions per a reunions i banquets , premsa, visites turístiques.\nA més, totes les habitacions ofereixen una gran varietat de comoditats com ara aire condicionat, calefacció, mini bar, balcó/terrassa, aparell de televisió per satisfer els clients més exigents. Les instal.lacions d'oci de l'hotel, que inclouen piscina exterior, pesca, jardí, sala de jocs estan dissenyades per escapar i relaxar-se. Gaudeixi d'incomparable serveis i d'una localització de prestigi a Herdade Da Amendoeira.\nNúmero de Identificación Fiscal: 77/2002


Inscriu-te a la VII Jornada sobre l’Ús del Català a la Justícia (25 de novembre) - Consell de l'Advocacia Catalana\nHome / Articles Butlletí / Inscriu-te a la VII Jornada sobre l’Ús del Català a la Justícia (25 de novembre)\nInscriu-te a la VII Jornada sobre l’Ús del Català a la Justícia (25 de novembre)\nin Articles Butlletí 1,344 Views\nLa Comissió de Llengua del Consell de l’Advocacia Catalana organitza el dia 25 de novembre la VII Jornada sobre l’Ús del Català a la Justícia “Per què s’utilitza poc el català a la justícia?” amb la col·laboració del Col·legi de Sant Feliu de Llobregat.\nAquesta vegada la trobada busca aprofundir en les causes que provoquen que el català encara no sigui una llengua habitual als jutjats de Catalunya i debatre solucions per fer normal aquest ús. Durant l’acte hi haurà la ponència “L’oficialitat lingüística, declaracions constitucionals i implicacions jurídiques i pràctiques”, a càrrec d’Eva Pons, professora titular de dret constitucional a la Universitat de Barcelona, i la taula rodona “Ens falten eines? Ens falta voluntat?”, en què participaran representants de diversos àmbits del dret.\nLa VII Jornada sobre l’Ús del Català a la Justícia, que és gratuïta i està oberta a tots els professionals del món del dret, tindrà lloc a Sant Feliu de Llobregat, a l’Auditori del Palau Falguera.\nJa us podeu baixar el programa complet (en format pdf)\ncatalà als jutjats jornada\t2016-11-17\nTagged with: català als jutjats jornada\nNext: El Servei Lingüístic visitarà la UdG i la UdL


Taller Menjador Escolar Sostenible, 23 de maig a les 18 h. « ENC\nTaller Menjador Escolar Sostenible, 23 de maig a les 18 h.\nEntrada escrita el maig 20, 2013 per enc dins de General\nLa gestió del menjador escolar es presenta a hores d’ara confusa en quant a la titularitat i a la fiscalitat. Però és indefugible la implicació de l’equip de cuina, del menjador, del professorat i de les famílies, a més de la canalla, en la seva millora ambiental. Per a la salut, el medi, el territori i les relacions entre les persones i entre les regions del món.\nPer això el Grup de Treball de Menjadors Sostenibles del Vallès Oriental i el Maresme, amb el qual el nostre centre participa molt activament, convoca tallers adreçats als responsables d’organitzar i contractar el servei als centres.\nEn aquests tallers presentem els arguments socioambientals i dietètics per a la conversió del menjador. També n’analitzem l’escandall econòmic. Tot comparant un menú setmanal ecològic amb un de convencional.\nEl proper taller tindrà lloc el dia 23 de maig al Centre Cívic del Pla d’en Boet, a les 18 h.\nInscripció gratuïta: enc@pangea.org, 93 7955405.


El sallentí Jordi Fàbregas rebrà un gran homenatge a la Fira Mediterrània - Ona Bages\nInici Bages Sallent El sallentí Jordi Fàbregas rebrà un gran homenatge a la Fira Mediterrània\nEl Pòrtic de la Fira Mediterrània de Manresa tindrà com a protagonista la figura de Jordi Fàbregas. Vuit mesos després de la seva mort, el concert preludi del festival aplegarà referents de la música folk que havien compartit escenari amb ell.\nGuanyador del Premi Nacional de Música i la Creu de Sant Jordí, Fàbregas va ser cabdal com a líder de grups pioners cim Grup Coses, l’Harmònica Brava, La Murga, Primera Nota i El Pont d’Arcalís. A més va ser artífex per a la creació de cites com el Festival Folk Internacional Tradicionàrius i fundador del Centre Artesà Tradicionàrius, que va dirigir durant 27 anys.\nDes de la Fira Mediterrània, el seu director, Jordi Fosas ha posat en valor la seva figura.\nAl concert d’homenatge, que se celebrarà el dia 10 d’octubre al teatre Kursaal, hi haurà “amics” que van compartir projectes com El Pont d’Arcalís, Les Violines, Primera Nota o Urbàlia Rurana. Carol Duran és la directora artística de CAT TRADICIONÀRIUS.\nEl concert Pòrtic serà una cita única. Se celebrarà el dia 10 al teatre Kursaal amb un aforament limitat a 560 persones. Entre les participants hi haurà Simone Lambregts, que va compartir escenari amb Fàbregas amb Primera Nota i Les Violines. A banda, el concert comptarà amb la intervenció de l’Escola de Municipal de Música Cal Moliné, del seu poble natal, Sallent.


Els sindicats i CaixaBank tanquen l'acord sobre l'ERO - À Punt\nEls sindicats i CaixaBank tanquen l'acord sobre l'ERO\nEl nombre de treballadors i treballadores als quals afectarà aquest expedient es redueix a 2.023 persones.\n08 de maig 2019 - 18:10\nLa direcció de CaixaBank i els sindicats han ratificat aquest dimecres l'acord sobre l'ERO, al qual van arribar de matinada. Han acordat reduir el nombre de treballadors i treballadores als quals afectarà aquest expedient, que finalment serà, com a màxim, de 2.023 persones. Un ERO que no preveu cap eixida forçosa.\nAixò sí, el sindicat majoritari, Comissions Obreres, que té més del 40 per cent de la representació en l’empresa, s'ha desmarcat de l'acord, ja que rebutja incloure en el pacte la mobilitat forçosa.\nL'acord arreplega una gran part de les demandes plantejades pels sindicats, com un increment de les primes per extincions i per mobilitat forçosa. I és que l'acord inclou la possibilitat de moure un empleat fins a un màxim de 75 quilòmetres per necessitats de la xarxa d'oficines, aspecte que ha motivat que Comissions Obreres s'haja desvinculat del pacte.\nEl col·lectiu més beneficiat és el dels treballadors de 54 anys cap amunt, que ha acceptat formar part de l'ERO de CaixaBank. Rebran el 57% del salari fins als 63 anys, més una gratificació de fins a 28.000 euros.


Al mes de maig molts bons cristians tenen la costum de manifestar la seua devocio i al mateix temps fer un acte de pietat davant de la Verge Santa Maria. Per esta rao l´Iglesia Catolica i els seus fidels nomenen al mes de maig el “mes de Maria”. La dedicacio a la Verge del quint mes de l´any, naixqué de l´amor, que sempre va buscar noves maneres d´expressar- se, i de la reaccio contra les costums paganes que existien en molts llocs en el “mes de les flors”.\nEntre les Cantigues de Santa Maria” del Rey sabi, existix una que comence en estes paraules “ ¡Bienvenido mayo!...”. En ella, Alfonso X exalte ya el retorn de maig perque nos convide a pregar en mes honor a Maria, per a que nos lliure del mal i nos colme de bens.\nUna manifestacio tradicional d´amor a la nostra Mare es fer una romeria a un santuari o ermita de la Verge, en caracter penitencial, en sentit apostolic i resant en particular pietat els Misteris del Sant Rosari.\nAd estos llocs, chicotets i grans, a on es trobe una especial presencia espiritual de la Verge, acodixen moltes persones a donar gracies, a alabar a Maria, a demanar favors i tambe a moltes persones els servix per a escomençar de nou despres d´haver vixcut alluntats de Deu.\nPuix be, tots els anys tinc la costum de fer una romeria a l´ermita de la Mare de Deu del Socors, situada en Calig, veïna poblacio del meu poble, en el Baix Maestrat. Casi a punt d´arribar vaig recordar que al mig de la poblacio, en el carrer principal es trobe una chicoteta ermita que la veritat encara no sabia a qui estava dedicada. ¡Quína sorpresa mes gran i bona vaig tindre al comprovar que estava dedicada a la Mare de Deu dels Desamparats! Per casualitat quan estava mirant pels cristals de la porta a l´interior de la chicoteta ermita va apareixer la dona encarregada de netejar l´ermita i en molta amabilitat me va permetre fer unes fotografies que envie als amics de la Cardona per a que disfruten de la seua bellea.\nPer desgracia, a l´eixir de l´ermita, me vaig trobar en el carrer “Verge dels DesEmparats” en el catala del PP i en eixa vocal “E” contraria a la naturalitat de la llengua valenciana, pero no va trencar la meua alegria al vore en els meus propis ulls i comprovar en els meus oïts com tota la gent de Calig la continue alabant com a la Mare de Deu dels DesAmparats, en autentica llengua valenciana.\nDespres de resar el Rosari, li vam demanar a la Verge per l´Iglesia, per la Patria i la llengua valenciana i pel Sant Pare al qual li vaig escoltar en la seua visita a Valencia parlar en llengua valenciana d´esta forma: “Davant de la Cheperudeta vullc dir-li: ampareumos nit i dia en totes les necessitats, puix que sou Verge Maria, mare dels desamparats”.


Educació contra la barbàrie – El mussol d'Aqualata\nAquesta noia té 14 anys. Es diu Malala Yousafzai i és pakistanesa.\nEl 2007 els talibans es van fer amb el control de la regió on viu la Malala, la vall de Swat, al nord-oest del país. Progressivament van anar imposant la seva regressiva llei, que prohibeix moltes coses. Perquè us en feu una idea, als talibans no els agrada la música, ni els colors, ni que les dones vagin a l’escola. I com que no els agrada, prohibeixen la música, els molesta que els altres vesteixin robes de color i tanquen les escoles femenines.\nL’any 2009, la BBC va començar a publicar un diari que escrivia la Malala, en el que reflectia, amb la mirada de la nena d’onze anys que era aleshores, les seves vivències en aquell ambient opressiu i defensava el dret de les dones a l’educació. Això la va convertir en una mena d’heroïna local. Anònima fins a mitjans del mateix any, quan l’exèrcit pakistanès va recuperar el control de la zona, i el govern del país la va condecorar pel seu valor.\nAbans d’ahir, en sortir de l’escola, quan la Malala anava a agafar l’autobús que l’havia de tornar a casa, un home barbut li va disparar un tret al cap. La bala la va deixar malferida, molt greu: va entrar per l’orella i va quedar allotjada al coll.\nEn una trucada a l’agència de notícies Reuters per reivindicar l’atemptat, un portaveu talibà deia: “Era jove, però estava promovent la cultura occidental”. Parlava en passat, la donaven per morta.\nPerò la Malala és viva. Els metges han aconseguit treure-li la bala del cap. La Malala és filla d’un mestre. Els seus pares estan (ja ho estaven) orgullosos d’ella per defensar el dret a l’educació.\nI jo penso que tots hauriem de mirar-la com un exemple a seguir. Només l’educació acabarà amb la discriminació i la injustícia que alguns imposen amb la seva barbàrie.\n10 Octubre 2012 8 Abril 2013 Ricard Aldea\nAnterior Entrada anterior: ¿Acoso? ¿Abuso?\nSegüent Entrada següent: Benvinguda a casa nostra, Hannah!


Segro busca inquilí per a un hub d'última milla situat a la primera corona de Barcelona – El Mercantil\nSegro busca inquilí per a un hub d’última milla situat a la primera corona de Barcelona\nLa parcel·la disposa de 70.000 metres quadrats i és versàtil per a activitat industrial, picking, transport, logística i e-commerce\nProjecte de Segro Logistics Park Mollet\t| Segro\nL’inversor immobiliari, industrial i logístic Segro ha anunciat la comercialització en règim de lloguer d’una nova plataforma logística a Mollet del Vallès, província de Barcelona. Segro Logistics Park Mollet disposa d’una parcel·la de 70.000 metres quadrats i es troba en la primera corona logística. Segons han explicat les consultores inmologísticas CBRE i Savills Aguirre Newman, encarregades de la seva comercialització, l’espai és “versàtil per a activitat industrial, picking, transport, logística i e-commerce”.\nSegro Logistics Park Mollet es troba al polígon Can Magarola, situat a l’angle entre l’autopista AP-7, que connecta Madrid amb França; i C-17, que condueix al centre de Barcelona en uns 13 kilòmetres. “Es tracta d’un desenvolupament a mida pensant per a un únic usuari i enfocat a donar serveis d’última milla, donada la seva proximitat amb Barcelona”, han explicat les consultores. En aquest sentit, en tractar-se d’un projecte a mida, es podrà adaptar a les necessitats del futur usuari, ja sigui una empresa industrial, de distribució o de logística.\nEl hub es desenvoluparà a una plataforma logística i de distribució urbana de 43.000 metres quadrats, ampliables a 50.000 metres quadrats, i comptarà “amb els màxims estàndards de qualitat i sostenibilitat”. La nova nau disposarà d’una altura mínima lliure de 11,7 metres, amb 43 molls de càrrega i descàrrega ampliables a fins 82 en total, a més de 7 rampes d’accés i “àmplies platges de maniobra”.\nAixí mateix, es destinaran 1.400 metres quadrats a oficines modulables extensibles a la zona d’emmagatzemat i s’edificaran àrees comuns, “incloent-hi com a valor diferencial una zona recreativa i instal·lacions esportives”, han informat les consultores. El hub està ubicat a l’antiga fàbrica de Bacardí i es troba pròxim a empreses com ara Amazon, Estrella Damm, Cobega o Carglass, entre d’altres, a una ubicació que té una taxa de disponibilitat de menys de l’1% en les naus de nova construcció.


Els grans imperis de la regió es van formar a partir del segle viii. Destaca el dels soninké (a Ghana), els sosso i l'imperi de Mali al país homònim i els iouruba.\nAl segle xv, els portuguesos van començar a extreure'n esclaus per a les plantacions americanes i hi van afavorir la formació d'imperis dependents del colonialisme. La regió va ser colonitzada bàsicament per França i Anglaterra, que lluitaven pel seu control. La resistència local a l'ocupació i a l'esclavatge no va prendre força fins al segle xix, lligada als moviments islàmics.\nEl 1957, Ghana va ser el primer país subsaharià a assolir la independència. Els estats resultants de la descolonització han patit nombroses guerres durant el segle xx, com per exemple la Guerra de Biafra. Els governs estan permanentment tacats per la corrupció i la democràcia no hi està prou consolidada.\n↑ Mendonsa, Eugene L. West Africa: An Introduction to Its History (2002)\nObtingut de «https://ca.wikipedia.org/w/index.php?title=Àfrica_Occidental&oldid=29037958»\nDarrera modificació: 30 des 2021 a les 19:00


Un regidor de Súria implicat en un xoc dona positiu al test d’alcohol - Regió7\nUn regidor de Súria implicat en un xoc dona positiu al test d’alcohol\nRequena, ara a l’oposició, afirma que pren medicaments que poden alterar la prova d’alcoholèmia\nRoger Junyent. Súria\n19·10·21 | 06:25 | Actualitzat a les 08:54\nLa Policial Local de Súria ha obert diligències penals contra un conductor, el regidor Pere Requena, que diumenge al vespre va tenir un accident, en un xoc amb un altre vehicle, i va donar positiu en el test d’alcoholèmia. En declaracions a Regió7, Requena va assegurar ahir que aquest resultat es deu al fet que pren dos medicaments que, malgrat no haver ingerit alcohol, poden alterar el resultat del test.\nSegons han explicat fonts de l’ajuntament de Súria, l’accident va tenir lloc poc abans de les vuit del vespre de diumenge, a la cruïlla entre la carretera de Balsareny, el carrer González Solesio i la carretera de Manresa, en la qual un vehicle va picar per la part lateral i l’altre per la frontal i han obert diligències penals per un positiu en el test d’alcoholèmia contra un dels conductors implicats en l’accident, que segons ha pogut saber Regió7 és Requena.\nArran de la topada entre els dos vehicles, les dues persones que viatjaven en el turisme que no era el de Requena, van resultar ferides de poca gravetat. En concret, una persona menor d’edat va resultar ferida amb pronòstic menys greu mentre que l’altra, una dona adulta, va resultar ferida de caràcter lleu. Totes dues van ser ateses pels efectius del Sistema d’Emergències Mèdiques (SEM) al mateix lloc dels fets i posteriorment una ambulància les va traslladar fins a l’hospital de Sant Joan de Déu de Manresa, on més tard van ser donades d’alta.\nPel que fa als comentaris que Requena hauria marxat del lloc de l’accident, el regidor va afirmar que es va aturar al lloc de l’accident, i com que viu al mateix carrer on va tenir lloc la topada, tot seguit va apropar el cotxe fins a casa.\nActualment, Requena és regidor no adscrit a cap dels grups municipals i ara està a l’oposició. Malgrat que ara és no adscrit, Requena va anar a les eleccions amb el Giis i va formar part de l’equip de govern encapçalat pel socialista Albert Corberó fins el passat mes de juliol. En aquell moment en què es va trencar el pacte entre les dues formacions, Requena va passar a l’oposició amb el Giis i ara ja és no regidor no adscrit.\nDiversos fàrmacs poden provocar falsos positius per droga o alcohol\nLa composició química d’alguns fàrmacs pot comportar que en els testos per detectar el consum d’alcohol o de drogues hi hagi falsos positius sense que ni tan sols s’hagin consumit aquestes substàncies.\nEntre aquests fàrmacs que poden jugar aquestes males passades als conductors n’hi ha de bastant comuns com poden ser antigripals, relaxants musculars, o antidepressius entre d’altres. A la llista de medicaments concrets, destaquen l’Ibuprofen, el Ventolín, el Bisolvon, el Dormidina o el Deprax, entre d’altres. Això, però, no significa que alguns d’aquests fàrmacs no tinguin efectes sobre la capacitat de conducció, cosa per la qual sempre és necessari llegir el prospecte.